Diari Oficial de la Generalitat Valenciana


Sumari del DOGV 201, del 08-11-1984 (1984/803556)

RESOLUCIÓ de 29 d'octubre de 1984, de la Direcció General d'Educació Bàsica i Ensenyaments Especials, per la qual es convoca concurs públic per sol.licitar ajudes a programes d'Educació Compensatoria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803556


Data del document
:   29-10-1984

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 29 d'octubre de 1984, de la Direcció General d'Educació Bàsica i Ensenyaments Especials, per la qual es convoca concurs públic per sol.licitar ajudes a programes d'educació compensatòria.  
El Reial Decret 1174/83, de 27 d'abril (BOE 11-V-83), va establir les línies bàsiques de l'Educació Compensatòria.  
Al llarg del Curs 1983-84 s'aplicà a la Comunitat Valenciana el Programa d'Educació Compensatòria convingut amb el Ministeri d'Educació i Ciència en compliment de l'esmentat Reial Decret.   
Ja iniciat el curs 1984-85 i signat un nou Conveni amb el Ministeri d'Educació i Ciència per a la continuació d'aquest Programa, aquesta Direcció General a la vista de les experiències importants que vénen desplegant-se en l'àmbit educatiu i que coincideixen amb els objetius marcats en el plà d'Acció Compensatòria per a aquest curs, ha resolt de convocar un concurs públic per a la concessió d'ajudes a programes específics d'Educació Compensatòria d'acord amb les següents   
BASES:   
Primera  
Podran sol·licitar aquesta ajuda els Ajuntaments, Cooperatives o centres que hagen programat alguna activitat contemplada en el Programa d'Educació Compensatòria.   
Segona  
Les sol·licituds es presentaran al Registre d'Entrada de la Conselleria de Cultura, Educació i Ciència, o al dels Serveis Territorials d'Educació. S'adreçaran a la Direcció General d'Educació Bàsica i Ensenyaments Especials, Servei d'Educació Compensatòria i Acció Psicopedagògica.   
Tercera  
Cada sol·licitud haurà d?especificar els aspectes següents: a) Descripció de l'activitat a realitzar.   
b) Àmbit territorial que afectarà.   
c) Col·lectiu d'infantsjovens a atendre.   
d) Professionals que la duran a terme.   
e) Pressupost total de l'activitat i mitjans econòmics i personals amb els quals es compta.   
f) Altres dades que es consideren d'interés, sobre tot aquelles que facen referència a la participació d'altres Entitats o Organismes en el Programa.   
Quarta  
Per a la selecció de programes a ajudar s'ha de tenir  
en compte els aspectes següents:  
a) Característiques de la zona on ha de desplegar-se l'acció.  
b) Característiques del col·lectiu a què s'ha d'atendre.  
c) Participació d'altres Organismes en aquesta activitat.  
d) Coordinació de l'activitat amb la resta del Programa d'Educació Compensatòria.   
e) Disponibilitat dels que van a realitzar-lo per tal d'efectuar activitats de coordinació i estudi.   
Cinquena  
Podran presentar-se sol·licituds fins el dia 20 de desembre de 1984.   
Sisena  
Aquesta Direcció General es reserva la facultat de mantenir entrevistes amb aquells que ho de manen si calia aclarir algun aspecte.   
Setena  
Acabat el termini de presentació de peticions, el Servei d'Educació Compensatòria i Acció Psicopedagògica elaborarà la proposta d'adjudicació i la Direcció General d'Educació Bàsica i Ensenyaments Especials resoldrà.   
Vuitena  
Les ajudes que es concediran seran preferentment dotacions de material, encara que podrà haver-hi ajudes per a despeses de funcionament.   
Novena  
S?especificaran les condicions en què es concedeix aquesta ajuda en acords singulars signats per aquesta Direcció General i la corresponent Entitat ajudada.   
València, 29 d?octubre de 1984.   
El Director General d'Educació Bàsica i Ensenyaments Especials,  
BALTASAR VIVES I MONCHO